paragraph_text: Obično se u raspravama spominju dva tipa teoretskog humanog kloniranja: terapeutsko kloniranje i reproduktivno kloniranje. Terapeutsko kloniranje obuhvaćalo bi kloniranje stanica uzetih iz čovjeka radi uporabe u medicini i transplantatima te je aktivno područje istraživanja. Dvije uobičajene metode terapeutskog kloniranja koje se sada istražuju jesu: prijenos jezgara somatskih stanica i, odnedavno, indukcija pluripotentnih matičnih stanica. Reproduktivno kloniranje obuhvaćalo bi stvaranje potpuno klonirana čovjeka umjesto tek specifičnih stanica ili tkiva.